ผมคาดว่าถูกเเมวเลียที่บริเวณใกล้กับจุดที่คาดว่าน่าจะมีเเผลถลอกเมื่อวันเสาร์ที่ 14 เมษา ที่ผ่านมานะครับ เเล้วเพิ่งเข้ารับการฉีดวัคซีนที่สภากาชาดไทยเมื่อวันพฤหัสที่ 19 เมษาที่ผ่านมาเเละรับเข็มที่สองวันจันทร์ที่ 23 เเละกำลังจะรับเข็มที่สามวันพฤหัสที่ 26 นี้นะครับ เเละกระตุ้นครั้งสุดท้ายเข็มที่สี่วันที่ 17 เดือนหน้า ผมกลัวว่าการมารับวัคซีนช้าไป 5 จะมีผลนะครับ ภูมิคุ้มกันจะขึ้นทันไหมครับ เเละต้องระยะไหนถึงจะปลอดภัยหลังจากรับวัคซีนเเล้วครับ เพราะตอนนี้เกรงว่าถ้ามีเชื้ออาจจะออกอาการก่อนภูมิคุ้มกันจะสร้างทันเเล้วเสียชีวิตนะครับขอบสำหรับคำตอบอีกครั้งนะครับ
สวัสดีค่ะ ระยะฟักตัวของการเป็นโรคพิษสุนัขบ้านั้น โดยส่วนใหญ่อยู่ในช่วงสัปดาห์ที่ 3 ถึง 4 เดือนค่ะ ดังนั้นการถูกแมวเลียในวันที่ 14 เม.ย. และได้ไปฉีดวัคซีนในวันที่ 19 เม.ย. นั้น วัคซีนยังสามารถออกฤทธิ์ป้องกันโรคได้ทันอยู่ค่ะ และหากได้ฉีดไปอย่างน้อย 3 เข็มแล้ว วัคซีนก็จะกระตุ้นให้ทีภูมิคุ้มกันให้สูงพอที่จะป้องกันต่อการเกิดโรคได้แล้วค่ะนอกจากนี้ หากแมวตัวที่เลียนั้น ยังคงมีชีวิตอยู่ในตอนนี้ แมวตัวนั้นก็ไม่ได้เป็นโรคพิษสุนัขบ้าค่ะ และ ก็ย่อมไม่ติดโรคพิษสุนัขบ้าค่ะ